કહેવાતી ભાંગફોડ પણ એવા કારણે થઈ હતી, કે તે હંમેશા જે લેથ પર કામ કરતો હતો તેને બદલે જર્મન નિરીક્ષક ઇજનેર સ્કેનબ્રને તેને મોટા મેટલ પ્રેસ પર કામ કરવા કહેલું. એક અઠવાડિયાની મહેનતના અંતે જર્મન ઇજનેરોએ મેટલ પ્રેસને માંડ-માંડ ચાલુ કર્યું હતું! ડ્રેસનરે બટન દબાવીને મશીનને વાપરવાનું જેવું શરૂ કર્યું, એ સાથે જ તેનું વાયરિંગ બળી ગયું અને એક પ્લેટમાં ક્રેક પડી ગઈ! સ્કેનબ્રેને ડ્રેસનરને મોટા અવાજે ખખડાવ્યો, અને ઑફિસમાં જઈને એ તો નૂકસાનીનો અહેવાલ લખવા બેસી ગયો. સ્કેનબ્રનના અહેવાલની નકલો ટાઈપ થઈ ગઈ હતી, જેના પર ઓરેઇનબર્ગના વિભાગ ‘ડી’ અને ‘ડબ્લ્યુ’, ગ્રોસ-રોસેન ખાતે હેસીબ્રોએક અને ફેક્ટરીના દરવાજે અન્ટર્સ્ટર્મફ્યૂહરરનાં સરનામાં પણ લખાઈ ગયાં!